Mudane/Marwo waalidka/daryeelaha,

Wasaarada Waxbarashada iyo Tababarka (The Department of Education and Training) ayaa taageero siinaysa ardayda iskuulada Victoria ee ay saameeyeen daadadku.

Qoysaska gurigooda iyo/ama alaabtooda ay daadadku waxyeeleeyeen waxay heli karaan kaalmo loogu talagalay arday kasta oo iskuul ku jira si ay beddel ugu noqoto waxyaabaha muhiimka ah ee iskuulka, oo ay ka midka yihiin:

* Alaabta Labbiska ah (Uniform Items)
* Kabaha
* Laptop
* Boorsada Laptop ka
* Simka macluumaadka internet-ka (Internet Data Sim)
* Xirmo qalabka iskuulka ah (Stationery Pack)
* Kalkulaytar/xisaabiye (Calculator)
* Headphones
* Kabaha shaqada
* Dharka shaqada
* Dharka dabaasha iyo qalabyada
* Iskiriinka qoraxada (Sunscreen)

Taageerada lagu beddelayo wixii qalab ah oo qiimahoodu gaarayo ilaa $1,200 ayaa loo heli karaa arday kasta oo ay saamaysay:

* Burburka guriga; iyo/ama
* Lumitaanka ama burbur ku yimid waxyaabaha/alaabta

**Sida loo codsado**

Fadlan kala xiriir khadka tooska ah ee Waaxda Waxbarashada iyo Tababarada 1800 338 663 si aad u diiwaan geliso codsigaga caawinaada. Taleefanku wuxuu furan yahay 8.30 subaxnimo ilaa 6.00 galabnimo maalmaha shaqada. Kaalmada waxaa la siin doonaa ardayda ka socota dawladda Victoria, iskuulada Katooliga iyo iskuulada madaxbannaan.

Iyada oo qayb ka ah habka codsiga, inta lagu jiro wicitaanka waxaa lagu weydiin doonaa inaad bixiso macluumaadka soo socda:

* Magaca qoyska
* Faahfaahinta xiriirka qoyska tusaale, ciwaanka (address ka), taleefanka, iimaylka
* Saamaynta tusaale, luminta ama burburka guriga, waxyaabaha/alaabta
* Magaca (yada) iskuulka Victoria
* Tirada ardayda ku jirta da'da dugsiyada ee qoyskaaga

Shaqaalaha khadka telefoonka ayaa faahfaahinta codsigaaga u gudbin doona hay'adda ay khusayso kuwaas oo qabanqaabin doona in taageerada lagu siiyo, iyada oo loo sii marayo iskuulkaaga.

Fadlan booqo [bogga Wasaarada Waxbarashada iyo Tababarka](https://www.vic.gov.au/flood-event-support-children-students-and-families) si aad u hesho taageerooyin kale iyo macluumaad loogu talagalay qoysaska daadadku saameeyeen.

Turjubaano ayaa loo heli karaa qoysaska haysta ardayda dhigata iskuulada dawlada iyagoo wacaya [131 450](tel:131450).

Mahadsanid

Maamulaha